Izvor: N1

Završila je sjednica Nacionalnog vijeća, Središnjeg odbora i Predsjedništva HDZ-a. Nakon obavljenih sastanaka novinarima se obratio predsjednik stranke Andrej Plenković.

''Ovo je bila prva prigoda da tom krugu stranačkih dužnosnika predstavim program. Naglasio sam da će pet točaka biti ključno vraćanje vjerodostojnosti HDZ-u, a to je projiciranje političke stabilnosti, osiguravanje vladavine prava, osiguravanje okvira za rast i razvoj te demokršćanski stavovi'', kazao je Plenković.

VEZANE VIJESTI I dalje je nejasno s kim će HDZ na izbore

''Razgovarali smo o izradi izbornog programa. Očekuje se da će biti finaliziran početkom idućeg tjedna. Razgovarali smo i o dosadašnjim razgovorima s članovima Domoljubne koalicije. Dogovorili smo da na nacionalnoj razini HDZ izađe kao HDZ, a da po pojedinim izborniim jedinicama ostvarujemo suradnju s pojednim partnerima s kojima dosad jesmo i nismo surađivali. To je današnja glavna odluka'', kazao je dodavši da je Domagoj Ivan Milošević razriješen dužnosti glavnog tajnika, a Gordan Jandroković imenovan.

''Sredinom tjedna ćemo partnerima prezentirati stavove tijela stranke, ali oni se već naziru. Dogovorit ćemo se o programskoj suradnji. Što se tiče HSP AS oni su jedini inzistirali na suradnji na nacionalnoj razini, ali odluka je bila drugačija. Razgovaramo s HRID i nekim drugim strankama. Kontaktiramo s nizom stranaka'' kazao je Plenković.

''Odlučili smo se na ovo jer je HDZ stožerna i najjača stranka i ja želim da se to vidi na izborima. Želimo ostvariti sinergiju gdje je moguća, ali da je liderstvo HDZ-a jasno''.

Plenković je najavio kako će program prezentirati već sljedećeg tjedna nakon što prođe nekoliko revizija, a za Domoljubnu koaliciju je kazao kako više ne postoji.

''Onakva kakvu ste poznavali ne postoji, ali to je zato jer je jedna od ključnih članica, a to je HSS, donijela odluku da iz nje izađe. Ne nužno radi HDZ-a'', kazao je.

Još jednom je komentirao i odnose s HSP AS-om.

''Ja kao predsjednik HDZ-a neću dopustiti da se HDZ ucjenjuje. Imamo izvrsnu suradnju na lokalnim razinama i poštujemo pravaštvo, ali u ovim novim okolnostima imamo novi koncetp za koji mislimo da će biti uspješan'', rekao je Plenković.





00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.